**ΕΝΗΜΕΡΩΤΙΚΟ ΣΗΜΕΙΩΜΑ**

**ΓΙΑ ΤΗ ΣΥΝΑΝΤΗΣΗ ΤΗΣ ΠΟΕ ΔΟΥ ΜΕ ΤΟΝ ΑΝΑΠΛΗΡΩΤΗ ΥΠΟΥΡΓΟ ΟΙΚΟΝΟΜΙΚΩΝ**

Την Τετάρτη 28.09.2016 μετά από απόφαση του Γενικού Συμβουλίου η ΠΟΕ ΔΟΥ συναντήθηκε με τον Αναπληρωτή Υπουργό Οικονομικών κ. Τρύφωνα Αλεξιάδη. Στη συνάντηση παραβρέθηκε και ο Διευθυντής του ΓΓΔΕ κ. Λύτρας.

**Από την πλευρά της η ΠΟΕ ΔΟΥ:**

* Γνωστοποίησε την απόφαση του Γενικού Συμβουλίου, για την προστασία των ελεγκτών από ποινικές – αστικές –πειθαρχικές ευθύνες, στα πλαίσια του ελεγκτικού έργου και της προτεραιοποίησης, εκτός βέβαια από τις περιπτώσεις που διαπιστώνεται δόλος και ζήτησε την ανάληψη νομοθετικής πρωτοβουλίας από την πλευρά της Κυβέρνησης άμεσα.
* Έθεσε το θέμα της μισθολογικής εξομοίωσης όλων όσων δεν λαμβάνουν την προσωπική διαφορά.
* Ζήτησε να λήξει η εκκρεμότητα των συναδέλφων που παρέμειναν στο ΣΔΟΕ και επιθυμούν να μεταφερθούν στη ΓΓΔΕ και αντίστροφα.
* Τέθηκε το ζήτημα του μεγάλου αριθμού εισαγγελικών παραγγελιών.

**Από την πλευρά του ο Αναπληρωτής Υπουργός :**

* Δήλωσε κατηγορηματικά ότι υπάρχει πολιτική βούληση από την πλευρά της Κυβέρνησης για την προστασία των ελεγκτών από ποινικές – αστικές και πειθαρχικές ευθύνες, με νομοθετική διάταξη που θα άμεσα.
* Ενημέρωσε την ΠΟΕ ΔΟΥ επιγραμματικά για το θέμα της εξομοίωσης.
* Έκανε γνωστό ότι το οργανόγραμμα του ΣΔΟΕ είναι υπό συζήτηση στην Πολιτική Ηγεσία και όταν ολοκληρωθεί θα τεθεί υπόψη των εκπροσώπων των εργαζομένων. Σχετικά με τις εκκρεμότητες μεταφοράς υπαλλήλων μεταξύ ΓΓΔΕ – ΣΔΟΕ και αντίστροφα, απάντησε ότι αφορά έναν μικρό αριθμό υπαλλήλων 50-70 και θα λυθεί από τον ΓΓΔΕ κ. Πιτσιλή και τον ΕΓ του ΣΔΟΕ κ. Χρήστου.
* Ανέφερε ότι για τις εισαγγελικές παραγγελίες αναζητείται λύση σε συνεργασία με το Υπουργείο Δικαιοσύνης.